text: Mikukvøldið 23. novembur kl. 19-21 verður jólahugni í Býlingshúsinum, har vit fara at gera jóladekoratiónir. Bæði vaksin og børn eru hjartaliga vælkomin. Vit skaffa grann, leir o.a. Eigarafelagið bjóðar drekkamunn, og vit vóna at nógv leggja leiðina framvið Býlingshúsinum.
text: #000001
text: Vit vóna, at tit hava havt eina góða Ólavsøku.
text: #000002
text: Upprudding og niðurtøka av telti byrjar kl 14 í dag 30. juli. Gott um fleiri tykkara hava møguleika at hjálpa til.
text: #000003
text: kl 17 Rógvi Dam undirheldur og gyklar
text: #000010
text: Aðalfundurin hjá Eigarafelagnum Inni á Gøtu hevur funnið annað innivist nú tað ikki ber til at halda fundin í býlingshúsunum.
text: #000014
text: Sum lýst á plakat og á facebook hevur Eigarafelagið Inni á Gøtu aðalfund mikukvøldið 10.juni kl 20. Skrá sambært viðtøkunum
text: #000017
text: Í ár ber ikki til at hava aðalfundin í býlingshúsunum orsaka av covid19-tilmælum. Fráboðan um hvar aðalfundurin verður hildin ístaðin kemur ein av næstu døgunum.
text: #000018
text: Leygardagin 16.mai kl 10 hittast vit uttanfyri býlingshúsini. Vit fáa ein drekkamunn og ein lista yvir uppgávur.
text: #000019
text: Uppgávurnar eru fjøllbroyttar, so her er okkurt til ein og hvønn. Tey sterku, tey skjótu, tey gomlu, tey smáu. Stutt sagt: tey nógvu. Tú velur tær okkurt, sum tú vilt taka tær av.
text: #000021
text: Vit vóna, at nógv av okkum Inni á Gøtu eru við hesa hugnaligu løtuna leygarmorgunin.
text: #000022
text: Faldari um brúkarafelagið Skynsamur Fjarhiti
text: #000024
text: Í oktober 2019 varð ein faldari borin út í hvørt hús. Faldarin lýsti brúkarafelagið Skynsamur Fjarhiti. Hetta er brúkarafelag fyri 14 eigarafeløg í Tórshavnar Kommunu, sum brúka fjarhita.
text: #000025
text: Vit senda tykkum hervið frágreiðing frá brúkarafelagnum
  Skynsamur Fjarhiti, sum vit í nevndini hava ætlað at sent tykkum í longri tíð.
  Tíðin gongur skjótt, serliga nú tá vit eru rakt av hesi korona-kreppuni.
text: #000026
text: Øll 14 eigarafeløgini í Tórshavnar kommunu, sum brúka
  fjarhita, skipaðu seg í brúkarafelagið Skynsamur Fjarhiti í mai 2019. Brúkarafelagið
  fevnir um fleiri enn 1200 húsarhald í Hoyvík, Tórshavn og Argjum.
text: #000027
text: Í oktober var arbeiðið hjá nevndini í brúkarafelagnum Skynsamur Fjarhita komið so langt, at vit kundu bera út ein faldara til øll húsarhald í teimum 14 eigarafeløgunum, sum mynda brúkarafelagið. Faldarin lýsti nýggja brúkarafelagið og teir spurningar, sum vit arbeiða við. Vit vóna, at tit høvdu gleði av hesum faldara.
text: #000032
text: Í oktober sendu vit eisini eitt kæruskriv til Tórshavnar
  kommunu, SEV, Fjarhitafelagið og nevndina í Fjarhitafelagnum, sum eru umboð
  fyri eigararnar, nevnliga Tórshavnar Kommuna og SEV. Í kæruskrivinum vístu vit
  á, hvørji viðurskifti vit eru serliga ónøgd við, og at vit ynskja eitt nógv
  betri samstarv við Fjarhitafelagið og eigararnar. Vit bóru eisini fram ynski um
  at styrkja innlitið hjá brúkarum við at fáa umboð fyri brúkararnar í nevndina
text: #000033
text: Fjarhitafelagið kallaði okkum inn til ein fundar stutt
  aftaná, og her fingu báðir partar lagt fram nakað av tí, sum vit skulu fáa uppá
  pláss komandi tíðina. Ein av uppgávunum er at fáa fakta uppá pláss, tvs hvørji
  tøl arbeiða vit útfrá og hvørji tøl arbeiðir Fjarhitafelagið útfrá.
text: #000034
text: Corona-kreppan steðgaði øllum fundarvirksemi, og vit
  vænta, at hetta um stutta tíð kann fara í gongd aftur varliga. Í næstum vænta
  vit innkalling til fund við leiðsluna og alla nevndina fyri Fjarhitafelagið,
  sum eru umboð fyri Tórshavnar kommunu og SEV.
text: #000036
text: Ætlanin var at kalla inn til aðalfund í september, men
  hetta varð seinkað, tí samskiftið við Fjarhitafelagið varð drúgvari enn ætlað.
  Vit vóna, at umstøðurnar at skipa fyri fyrsta regluliga aðalfundi verða til
  staðar í nærmastu framtíð. Til tá mugu vit samskifta á annan hátt.
text: #000037
text: Tit eru sjálvsagt vælkomin til at deila hetta
  kunningarskriv víðari. Um tit hava spurningar, hugskot ella ynskir til nevndina
  eru tit vælkomin at seta tykkum í samband við okkum.
text: #000038
text: Vegna nevndina fyri Brúkarafelagið Skynsamur Fjarhiti
text: #000039
text: Støðan við corona-smittuni broytist sera skjótt í løtuni. Hetta ger, at vit velja at útseta veitslu okkara, sum annars skuldi vera nú leygarkvøldið 14. mars í býlingshúsunum Inni á Gøtu.
text: #000040
text: Vit vóna, at tit skilja og taka undir við hesi avgerð, og at tit gleða tykkum líka nógv sum vit til, at veitslan ístaðin verður hildin, so skjótt henda kreppustøða hasar av.
text: #000041